proxectonos/corpus_dominio_legal_administrativo_tmp huggingface dataset:
12/11/2012 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicacióna e deberá presentarse ou dirixirse ao Rexistro Xeral do Concello de Ferrol sito na Praza de Armas s/n, 15402, Ferrol (A Coruña), tendo á súa disposición o expediente tramitado na Oficina de Xestión de Multas, ubicada en Ferrol, na Estrada de Sanpedro s/n nas dependencias da Policía Local. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixirase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)" Ferrol a 30 de outubro de 2012 O Instrutor do Procedemento Jose Antonio Chao Cabana
12/11/2012 | Administración LocalMunicipal
Irixoa
Exposición pública modificación Ordenanza plantación arboledo

De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da ordenanza municipal reguladora de plantación e talla de arboledo; a ordenanza orixinaria foi publicada no BOP do 24-12-1998, e a derradeira modificación foi aprobada por acordo plenario do 28-12-2011 e publicada no BOP do 5-1-2012; a presente modificación, derivada da adaptación á nova redacción da Lei 3/2007 e da normativa do PXOM-Irixoa, foi aprobada provisionalmente por acordo municipal plenario do 31-10-2012. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se convirta automaticamente en definitiva. Irixoa, 2 de novembro de 2012 O ALCALDE Antonio Deibe Sanmartín
12/11/2012 | Administración LocalMunicipal
A Capela
Aprobación provisional da modificación da Ordenanza fiscal nº 8, reguladora da taxa pola utilización das instalacións deportivas municipais e escolas deportivas

O Pleno do Concello, na sesión ordinaria celebrada o día 27 de outubro de 2012, aprobou provisionalmente a modificación da ordenanza fiscal n.º 8 reguladora da taxa pola utilización das instalacións deportivas municipais e escolas deportivas. Ao abeiro do disposto no artigo 17.2 do RDL 2/2004 do 5 de marzo (TRLRFL), exponse ao público durante 30 días, dentro dos cales os interesados poderán examinar o expediente e presentar as reclamación que estimen oportunas. A Capela, 29 de outubro de 2012 O alcalde Manuel Meizoso López
23/11/2012 | Administración LocalMunicipal
Ponteceso
Aperturas de Establecementos
Solicitude de licenza municipal

Viktoras Panimboza Cousido solicitou neste concello unha licenza municipal para ampliar unha explotación gandeira no lugar da Ameixenda, 1 (Pazos) Ponteceso. Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP) e no Diario Oficial de Galicia (DOG), segundo estipula o artigo 8.3 do Decreto 133/2008, do 12 de xuño, no que se regula a avaliación de incidencia ambiental. Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste concello, en horario de 9.00 h a 14.00 h., de luns a venres. Ponteceso, 12 de novembro de 2012 O alcalde José Luis Fondo Aguiar
23/11/2012 | Administración LocalMunicipal
Toques
Edicto sobre modificación de créditos

Aprobado pola Pleno desta Corporación o expediente de modificación de créditos número 1 de 2012, dentro do vixente orzamento municipal, por importe de SESENTA E TRES MIL OITOCENTOS SESENTA euros E CINCOENTA E NOVE céntimos, en cumprimento do disposto no artigo 158.2 en relación co 150.1 da Lei 39/1998, do 28 de decembro, exponse ao público, polo prazo de quince días hábiles, na Secretaría do concello, a fin de que durante o mesmo, que comezará a contarse dende o día seguinte o da inserción do presente edicto no Boletín Oficial da Provincia, poidan formularse as reclamación que se consideren oportunas, as cales deberán ser dirixidas o Sr. Alcalde-Presidente do concello. Toques, 12 de novembro de 2012. O alcalde, Asdo.: Jorge Francisco Calvo Pestonit
23/11/2012 | Administración LocalMunicipal
Dodro
Servizo de axuda no fogar para persoas dependentes valoradas

Acordo do Pleno do Concello de Dodro (A Coruña) do 16 de novembro de 2012 pola que se convoca a contratación non suxeita a regulación harmonizada, polo procedemento aberto, do servizo de axuda no fogar a persoas dependentes valoradas do Concello de Dodro ( A Coruña). a) Organismo: Concello de Dodro ( A Coruña) Enderezo: Tallós, nº 32, Localidade e código postal: Dodro -15981 Teléfono: 981802062 Fax: 981802142 b) Dependencia que tramita o expediente: Secretaría Xeral. a) Lugar de execución: Municipio de Dodro. b) Prazo de execución: 24 meses a) Tramitación: Ordinaria. b) Procedemento: aberto, con criterios de valoración. Importe sen IVE 131.481,60 € IVE ( 4%) 5.259,25 € TOTAL 136.740,85 € a) Provisional: Non se esixe. b) Definitiva: 5% do importe de adxudicación, excluído o IVE. a) Entidade: Concello de Dodro (Secretaría Xeral). b) Data límite de obtención de documentación e información: Durante o prazo de presentación de proposicións en días hábiles e en horario das 9.00 ás 14.00 horas. Tamén se poderán obter os pregos relativos a esta contratación, a través de internet, no enderezo: http://www.concellodedodro.orgOs indicados no prego de cláusulas administrativas particulares e na folla de especificacións. a) Data límite de presentación: Dentro do prazo de QUINCE (15) DÍAS NATURAIS, contados a partir do seguinte ao da publicación deste anuncio Boletín Oficial da provincia de A Coruña (BOP A Coruña). No caso de que o devandito día coincida en sábado ou festivo, a data límite será o primeiro día hábil seguinte. b) Documentación que cómpre presentar: A indicada na cláusula 6 do prego de cláusulas administrativas particulares. c) Lugar de presentación: No rexistro do Concello de Dodro en horario das 9.00 ás 14.00 horas ou ben na forma prevista no artigo 80 do Regulamento xeral da Lei de contratos das administracións públicas. a) Entidade: Concello de Dodro. b) Data: O vixésimo día natural contado dende o seguinte ao da finalización do prazo de presentación de proposicións. No caso de que o devandito día coincida en sábado ou festivo, a apertura de proposicións terá lugar o primeiro día hábil seguinte. c) Hora: Trece (13.00) horas.10. Gastos do anuncio: O importe deste anuncio será por conta do contratista adxudicatario. Dodro (A Coruña), a 16 de novembro de 2012. O Alcalde Asdo: Valentín Alfonsín Somoza
23/11/2012 | Administración LocalMunicipal
Carballo
Complemento de prestacións ao persoal funcionario e laboral do Concello de Carballo en situación de incapacidade temporal. Acordo de aplicación do artigo 9 do RDL 20/2012, de 13 de xullo (XEN-PERS 38/2012). (CIFECRIC de 24/10/2012)

O pleno municipal do Concello de Carballo, en sesión ordinaria celebrada o 29 de outubro de 2012, adoptou, entre outros o seguinte acordo: “Primeiro.- Aprobar os complementos retributivos en concepto de mellora voluntaria da acción protectora da Seguridade Social correspondente ás situacións de incapacidade temporal (IT), conforme ás seguintes normas: – Hospitalización. Neste caso, cando a situación de IT teña comenzado antes da hospitalización e ésta teña orixe no mesmo proceso patolóxico aboarase o 100% das retribucións desde o inicio da IT. – Intervención cirúrxica e recuperación postoperatoria. - Lesións graves ou enfermidades incapacitantes (entendendo por tales as lesións muscoesqueléticas ou óseo-musculares que imposibiliten notablemente a movilidade). - Enfermidades recollidas no anexo do Real Decreto 1148/2011, de 29 de xullo. - Enfermidade común durante o embarazo. a) Dende o primeiro día da situación de incapacidade temporal ata o terceiro día inclusive aboarase un complemento ata acadar o 50% das retribucións ordinarias que correspondería percibir. b) Dende o cuarto día da situación de incapacidade temporal ata o vixésimo día inclusive aboarase un complemento ata acadar o 75% das retribucións ordinarias que correspondería percibir. c) A partir do día vinte e un aboarase un complemento ata acadar o 100% das retribucións ordinarias que correspondería percibir. Segundo.- O presente acordo entrará en vigor a partir do día seguinte ao da súa adopción. Terceiro.- Mediante Resolución da Alcaldía resolveranse as cuestións de interpretación e desenvolmento que se susciten en relación coa aplicación do contido do presente acordo. Cuarto.- Ordenar a publicación do presente acordo no Taboleiro de Anuncios do Concello e no Boletín Oficial da Provincia.” Carballo, 15 de novembro de 2012 O alcalde Evencio Ferrero Rodríguez
23/11/2012 | Administración LocalMunicipal
Betanzos
Aprobación definitiva presupuesto

Logo de quedar definitivamente aprobado o orzamento xeral do concello para o ano 2012, faise público que os estados que se integran no orzamento xeral, tanto en gastos como en ingresos, a nivel de capítulos, ascende aos importes que a continuación se expresan: O cadro de persoal corresponde co aprobado no Presuposto do exercicio de 2008, que foi publicado no B. O. P. num.235 de 11 de octubro de 2008. Contra o expresado acordo cabe interpoñer recurso contencioso-administrativo ante a correspondente Sala do Tribunal Superior de Xustiza de Galicia no prazo de dous meses contados a partir do día seguinte ao da presente publicación. Betanzos, 31 de outubro de 2012 O alcalde, José Ramón García Vázquez
23/11/2012 | Administración LocalMunicipal
Boiro
Aprobación inicial ordenanza prezo público servizo axuda a domicilio

O Pleno da Corporación, en sesión celebrada o 15 de novembro de 2012, aprobou inicialmente a Ordenanza nº 21 reguladora do prezo público do servizo de axuda a domicilio En cumprimento do disposto no art.49 da Lei 7/1985, de 2 de abril, reguladora das bases de réxime Local, sométese o expediente a información pública e audiencia aos interesaos, por prazo de 30 días, para que estos poidan presentar as reclamaciones e suxerencias que estimen pertinentes. Boiro, 16 de novembro de 2012 O alcalde-Presidente Juan José Dieste Ortigueira
23/11/2012 | Administración LocalMunicipal
Fene
Secretaría
Declaración de caducidade e baixa no padrón de habitantes de estranxeiros non comunitarios

Declaración de caducidade e acordo de baixa no padrón de habitantes, de estranxeiros non comunitarios sen autorización de residencia permanente Con data 29 de outubro de 2012, o Sr. alcalde, D. Gumersindo Pedro Galego Feal, dictou a seguinte resolución: RESOLUCIÓN DA ALCALDÍA N.º 1129/2011 En uso das facultades que me confire o artigo 21.1. s da Lei 7/1985, do 2 de abril, reguladora das bases de réxime local e atendendo ao disposto na resolución do 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada dous anos e na resolución do 1 de abril da Presidencia do Instituto Nacional de Estatística e do director xeral de Cooperacion Territorial pola que se ditan instrucións técnicas aos concellos sobre a xestión e revisión do padrón municipal. Unha vez que se practicou notificación infrutuosa e/ou ó non presentarse as persoas interesadas a formalizar a súa renovación na inscrición padroal. RESOLVO: PRIMEIRO.–Declarar a caducidade das inscricións no padrón municipal de habitantes deste Concello das seguintes persoas, por non ter renovada á súa inscrición padroal no prazo de dous anos, e acordar a súa BAIXA no padrón municipal de habitantes deste municipio, a data de efectos da cal será, a teor no disposto na Lei 30/1992 do 26 de novembro, de réxime xurídico das administracións públicas e de procedemento administrativo común, a de notificación á persoa interesada, e no suposto de non poder practicarse a notificación á persoa interesada, a data da baixa será a da súa publicación no Boletín Oficial da Provincia. SEGUNDO.–Notificar o presente acordo aos interesados. TERCEIRO.–Contra o presente acto, que pon fin a vía administrativa, poderanse interpoñer, de conformidade có preceptuado no artigo 116 da Lei 30/92, do 26 de novembro, de réxime xurídico das administracións públicas e do procedemento administrativo común, potestativamente recurso de reposción ante esta Alcaldía-Presidencia, no prazo dun mes, contado a partir do seguinte ó da notificación da presente resolución, ou directamente recurso contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o seguinte o da notificación do presente acordo. Todo isto, sen prexuízo de que poida interpoñer outro que estime procedente. O que se notifica para xeral xoñecemento e aos efectos de continuar a tramitación do expediente de baixa. Fene, a 9 de novembro de 2011. O alcalde Gumersindo Pedro Galego Feal
23/11/2012 | Administración LocalMunicipal
Ames
Delegación sinatura

Por esta Alcaldía, con data 27 de abril de 2012, mediante Decreto núm.962/2012, delegouse a sinatura diaria de Oficinas Xerais do día 30 de abril no concelleiro don Manuel Ferreiro Santiago. O que se fai público para xeral coñecemento e en cumprimento do establecido na lexislación vixente. Ames, 27 de abril de 2012 O alcalde Santiago V. Amor Barreiro
23/11/2012 | Administración LocalMunicipal
Boiro
Aprobación inicial do regulamento municipal do servizo de axuda no fogar

O Pleno da Corporación, na sesión ordinaria realizada o día 15 de novembro de 2012, acordou aprobar inicialmente o REGULAMENTO MUNICIPAL DO SERVIZO DE AXUDA NO FOGAR. O que se fai público en cumprimento do disposto no artigo 49 da Lei 7/1985, de 2 de abril, reguladora das bases do réxime local, co fin de que os interesados poidan presentar reclamacións ou suxestións durante o prazo de 30 días, a contar dende a efectiva publicación do presente anuncio no BOP e no Taboleiro de anuncios da casa consistorial. De non presentarse reclamacións ou suxestións no devandito prazo, o regulamento considerarase aprobado definitivamente sen necesidade de acordo expreso do Pleno, procedéndose á publicación do acordo e do texto íntegro do mesmo no Boletín Oficial da Provincia da Coruña e no Taboleiro de anuncios da casa Consistorial. Boiro, 16 de novembro de 2012. O alcalde-presidente Juan José Dieste Ortigueira
23/11/2012 | Administración LocalMunicipal
Mañón
Aprobación inicial orzamento municipal exercizo 2013

Aprobado inicialmente o orzamento municipal, para o exercizo 2013, así como a documentación complementaria, en cumprimento do disposto no artigo 169 do Real Decreto Lexistativo 2/2004, de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia, coa fin de que poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Mañón, 16 de novembro de 2012. O ALCALDE Alfonso Balseiro Gómez
23/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.24119. José Lago Senande (Noia)

ANUNCIO Expediente: DH. A15.24119 Mateo Sebastian Galduf Carrascos, co DNI XXXXXXXXX, solicita de Augas de Galicia a legalización e concesión administrativa dun aproveitamento de augas públicas coas seguintes características: SOLICITANTE: Mateo Sebastian Galduf Carrascos CAUDAL: 0,028 litros/segundo DESTINO: doméstico e rega ORIXE: manancial na paraxe denominada Outeiro de Arriba LUGAR: Mirou PARROQUIA: Roo (Santa María) CONCELLO: Noia (A Coruña) A parcela do manancial é a número 340 do polígono 9 do catastro de Noia consistindo a captación dunha arqueta principal de 1 x 1 m feita de cemento e de onde parte unha tubaxe de polietileno de 25 mm de diámetro que se introduce na parcela 804 do polígono 5, despois de cruzar un camiño que separa as dúas parcelas. Despois dunha lonxitude de 150 m baixo o solo da parcela 804, este tubo chega ata un depósito de reparto de dous compartimentos un deles ao parecer no se utiliza (pero consta a súa existencia no expediente relacionado de clave DH. A15.06982), e o segundo alimenta o tubo que abastece a vivenda obxecto da solicitude. Tamén se inclúe no caudal solicitado a auga para a rega da horta que se cultiva no interior da parcela número 5, sendo as obras asociadas: un estanque na parcela número 340 a 4 m do camiño e un pozo a partir do cal se distribúe a auga mediante canles feitas a man. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Noia ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente. Santiago de Compostela, 7 de novembro de 2012. O xefe do Servizo Territorial Ángel Gómez Rey
23/11/2012 | Administración LocalMunicipal
Val do Dubra
Delegación de funcións da Alcaldia

DECRETO Nº175/2012.- O señor alcalde-presidente ao abeiro das atribucións que lle confire a Lei 7/1985, do 2 de abril, reguladora das bases de réxime local, con data 15 de novembro de 2012 dictou a seguinte resolución: Tendo que ausentarme do Municipio do 19 ao 21 de novembro de 2012, e co fin de dar cumprimento ao disposto no art.63 da Lei 5/97, do 22 de xullo, de Administración local de Galicia e 47 do Regulamento de organización, funcionamento e réxime xurídico, sobre substitucións nas funcións da Alcaldía, RESOLVO: PRIMEIRO: Delegar na tenente de alcalde, Susana María Iglesias Blanco, a totalidade das funcións correspondentes á Alcaldía, durante o citado período. SEGUNDO: A Alcaldía poderá revogar, en calquera momento, a delegación conferida. TERCEIRO: Publíquese o presente decreto, conforme ao establecido no art.44 do ROF, e notifíquese o acordo conforme ao preceptuado no citado artigo. Val do Dubra, 15 de novembro de 2012 O alcalde Ramón Varela Mariño
21/11/2012 | Administración LocalMunicipal
Monfero
Anuncio de aprobación inicial do expediente de modificación das bases de execución do orzamento

EDICTO O Pleno desta Corporación aprobou, na súa sesión celebrada o día 9 de novembro de 2012, o expediente de modificación das bases de execución do orzamento de 2012, condicionado á entrada en vigor do expediente de modificación de créditos 13/2012, no que se inclúe crédito suficiente e axeitado para o seu financiamento, que consiste en engadir á redacción da base n.° 14, nomeada subvencións, o seguinte texto: “Resérvase un crédito de 3.000,00 € na partida 2012.0.3.0.78001 para a concesión dunha subvención nominativa por dito importe á parroquia de San Fiz, coa finalidade de atender a instalación dun reloxo na igrexa de San Fiz. Resérvase un crédito de 1.000,00 € na partida 2012.0.3.0.78002 para a concesión dunha subvención nominativa por dito importe ao Concello de Ares para financiar a achega ao acordo de colaboración asinado entre este Concello e os de Ares, A Capela, Cedeira, Fene, Ferrol e Miño, para homenaxear aos veciños destes municipios que estiveron presos en Mauthausen.” En cumprimento do que dispón o artigo 169.1 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Monfero, 9 de novembro de 2012. O alcalde Benjamín Modesto Rodríguez Abad
21/11/2012 | Administración LocalMunicipal
Coristanco
Aprobación provisional da modificación da ordenanza fiscal nº 5 reguladora da taxa por recollida do lixo

O Pleno do Concello de Coristanco en sesión extraordinaria de data 12 de novembro de 2012 aprobou provisionalmente o expediente de modificación da Ordenanza fiscal nº 5 reguladora da taxa por recollida de lixo. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. En Coristanco, a 12 de novembro de 2012 O alcalde, Antonio Pensado Plágaro
21/11/2012 | Administración LocalMunicipal
Ames
Exposición pública conta xeral 2011

A conta xeral correspondente ao exercicio económico 2011 foi ditaminada favorablemente pola Comisión informativa permanente de Economía e Facenda e especial de Contas en sesión celebrada o día 19 de novembro de 2012. En cumprimento do establecido no texto refundido da Lei reguladora de facendas locais, sométese a exposición pública a referida conta por prazo de quince días, durante os cales e oito máis os interesados poderán presentar as reclamacións, reparos ou observacións que consideren oportunas. Ames, 19 de novembro de 2012 O alcalde Santiago V. Amor Barreiro
21/11/2012 | Administración LocalMunicipal
O Pino
Edicto. Expediente de legalización de almacén agropecuario e fosa de purín

Téndose solicitado nesta Alcaldía por CARMEN ESTEFANIA CROSSLEY ALILECH licencia municipal para legalización de almacén agropecuario e fosa de purín en Villarrel, Castrofeito, deste termo municipal cumprindo o disposto na lexislación de aplicación, sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 14 de novembro de 2012 Maria Fernanda Angela Lourdes Di Pasquale Amahdar O ALCALDE
21/11/2012 | Administración LocalMunicipal
Monfero
Anuncio de aprobación inicial do expediente de modificación de créditos 13/2012

ANUNCIO DE APROBACIÓN INICIAL DO EXPEDIENTE DE MODIFICACIÓN DE CRÉDITOS N.° 13/2012 O Pleno deste Concello, na súa sesión extraordinaria celebrada o día 9 de novembro de 2012, acordou a aprobación inicial do expediente de modificación de créditos n.° 13/2012 por transferencia de créditos entre aplicacións de gastos en distinto grupo de función. En cumprimento do que dispón o artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Monfero, 9 de novembro de 2012. O alcalde Benjamín Modesto Rodríguez Abad
21/11/2012 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación inicial do orzamento xeral da corporación para o exercicio 2013

O Pleno do Concello da Coruña aprobou inicialmente o orzamento xeral da corporación para o exercicio económico de 2013, na sesión extraordinaria realizada o día 19 de novembro de 2012. Este orzamento xeral está integrado polo orzamento do Concello, o do Instituto Municipal Coruña Espectáculos (IMCE) e as previsións de ingresos e gastos da Empresa Municipal de Aguas de La Coruña, SA (EMALCSA) e da Empresa Municipal Vivienda, Servicios y Actividades, SA (EMVSA). Así mesmo, aprobou inicialmente os cadros de persoal de todos os postos de traballo do Concello e do IMCE e as bases de execución dos seus respectivos orzamentos; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada lei, respecto do orzamento, e no artigo 90 da Lei 7/85, do 2 de abril, reguladora das bases do réxime local, respecto dos cadros de persoal. En consecuencia e en virtude do preceptuado no artigo 169.1 do TRLRFL, o orzamento xeral inicialmente aprobado, xunto coas bases de execución, os cadros de persoal e a súa correspondente documentación permaneceránlle expostos ao público. Todos os interesados aos que se refire o artigo 170 do TRLRFL, poderán examinar a documentación e presentar reclamacións ante o Pleno: Lugar onde se pode examinar a documentación: Oficina Orzamentaria. Enderezo: Rúa da Franxa, 20-22, ático. A Coruña Prazo de exposición pública para o exame e para a presentación de reclamacións: quince días hábiles, que se contarán a partir do día seguinte ao da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo dun mes contado a partir do día seguinte ao que remate o de exposición ao público para resolvelas. Consideraranse denegadas as reclamacións, en calquera caso, se non se resolvesen no acto de aprobación definitiva. A Coruña, 19 de novembro de 2012. O Ibtissame Ramdan Meek, Asdo.: Martín González Rodríguez
21/11/2012 | Administración LocalMunicipal
Coristanco
Aprobación provisional da modificación da ordenanza fiscal nº 15 reguladora do imposto sobre vehículos de tracción mecánica

O Pleno do Concello de Coristanco en sesión extraordinaria de data 12 de novembro de 2012 aprobou provisionalmente o expediente de modificación da Ordenanza fiscal nº 15 reguladora do Imposto sobre Vehículos de Tracción Mecánica. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. En Coristanco, a 12 de novembro de 2012 O alcalde, Asdo.: Antonio Pensado Plágaro
21/11/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Estado de situación dos créditos definitivos no día de hoxe, unha vez incorporado o expediente de modificación de créditos nº 5/2012

A Corporación provincial, en sesión plenaria celebrada o día 26 de outubro de 2012, aprobou o Expediente de modificación de créditos nº 5/2012 que se tramita dentro do vixente presuposto xeral da Excma. Deputación provincial. O expediente considerase definitivamente aprobado ó non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos nº 5/2012: O que se fai público para xeral coñecemento. A Coruña, 19 de novembro de 2012 O PRESIDENTE, O SECRETARIO XERAL, Diego Calvo Pouso José Luis Almau Supervía
21/11/2012 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga do terceiro trimestre de 2012

En data 14 de novembro de 2012 o sr. alcalde ditou o decreto nº 355/2012 que literalmente se transcribe: “Visto o Padrón fiscal da taxa polo servizo de abastecemento de auga correspondente ao 3º trimestre do 2012, de conformidade co artigo 21.1 s) da Lei 7/1985, de 2 abril, resolvo: Primeiro.- Aprobar o Padrón das taxas polo servizo de abastecemento de auga correspondente ao terceiro trimestre de 2012. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- O período de cobramento en período voluntario, que abranguerá dende o 5 de decembro ó 5 de febreiro de 2013. Transcorrido o mesmo procederase a esixir os xuros de mora e os recargos que legalmente procedan. Cuarto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 14 de novembro de 2012. O alcalde – presidente, D. Mariano Iglesias Castro.
21/11/2012 | Administración LocalMunicipal
Coristanco
Aprobación provisional da modificación da ordenanza fiscal nº 13 reguladora do imposto sobre construccións, instalacións e obras

O Pleno do Concello de Coristanco en sesión extraordinaria de data 12 de novembro de 2012 aprobou provisionalmente o expediente de modificación da Ordenanza fiscal nº 12 reguladora do imposto sobre construccións, instalacións e obras. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. En Coristanco, a 12 de novembro de 2012 O alcalde, Asdo.: Antonio Pensado Plágaro
21/11/2012 | Administración LocalMunicipal
Padrón
Exposición pública da conta xeral exercicio 2011

Formulada e rendida a Conta Xeral do Orzamento do Concello de Padrón correspondente ao exercicio económico 2011, e informada pola Comisión Especial de Contas en data de 19 de novembro de 2012, sométese a exposición pública, cos documentos xustificativos, polo prazo de 15 días hábiles contados desde o seguinte ó da publicación deste anuncio no Boletín Oficial da Provincia, a fin de que, durante os devanditos 15 días hábiles e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor Alcalde-Presidente. Todo elo en cumprimento do disposto no artigo 212 do Texto Refundido da Lei Reguladora das Facendas Locais (aprobado por Real Decreto Lexislativo 2/2004 de 5 de marzo) e a Regra 102.2 da ORDE EHA 4041/2004 de 23 de novembro, pola que se aproba a Instrucción do Modelo Normal de Contabilidade Local. Padrón, 19 de novembro de 2012. O Alcalde, Asdo. Antonio Fernández Angueira
21/11/2012 | Administración LocalMunicipal
Coristanco
Aprobación provisional da modificación da ordenanza fiscal nº 12 reguladora do imposto de bens inmobles

O Pleno do Concello de Coristanco en sesión extraordinaria de data 12 de novembro de 2012 aprobou provisionalmente o expediente de modificación da Ordenanza fiscal nº 12 reguladora do imposto de bens inmobles. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. En Coristanco, a 12 de novembro de 2012 O alcalde, Asdo.: Antonio Pensado Plágaro
21/11/2012 | Administración LocalMunicipal
Zas
Anuncio aprobación definitiva da modificación Ordenanza fiscal reguladora da taxa por expedición de documentos administrativos

O concello de Zas en Pleno de 28 de maio de 2012 aprobou provisionalmente a modificación da ordenanza fiscal reguladora da taxa por expedición de documentos administrativos. De acordo co exposto no art.17 do Real decreto legislativo 2/2004, do 5 de mazo, o expediente estivo exposto ao trámite de información pública durante o prazo de 30 días. Durante este prazo non se presentou ninguhna alegación ou reclamación quedando o acordo automáticamente elevado a definitivo. Publícase a continuación o texto íntegro da devandita modificación aos efectos da súa entrada en vigor: A modificación entrará en vigor o día seguinte da súa publicación no BOP. En Zas, a 8 de novembro de 2012. O Alcalde, Manuel Muíño Espasandín.
21/11/2012 | Administración LocalMunicipal
Melide
Licenza de apertura de establecemento

ANUNCIO Solicitada neste Concello, por D. AGUSTIN MANUEL VALIELA QUINATOA E/R REPSOL BUTANO, S. A., autorización para a apertura dun establecemento para INSTALACIÓN DEPÓSITO DE G. L. P. CUNHA CAPACIDADE DE 4.000 LITROS (en azotea), sito en Ronda de Pontevedra, 85 e rúa Xesús Carro, deste termo municipal, faise público que o expediente está exposto durante dez días co obxecto de que poidan presentarse as reclamacións que se consideren oportunas. Melide, 13 de novembro de 2012. A ALCALDESA M.ª Ángeles Vázquez Mejuto
21/11/2012 | Administración LocalMunicipal
Santiago de Compostela
Concellaría de Familia, Benestar Social, Muller e Emprego. Área de Benestar Social
Corrección de erros da aprobación das bases e convocatoria de subvención para o fomento de actividades a prol da igualdade e do movemento asociativo de mulleres para o ano 2012

ANUNCIO Corrección de erros da aprobación das bases e convocatoria de subvención para o fomento de actividades a prol da igualdade e do movemento asociativo de mulleres para o ano 2012. Corrección de erros do anuncio do 2 de novembro de 2012 do Concello de Santiago de Compostela para a publicación do acordo da Xunta de Goberno Local do día 25/10/2012 sobre aprobación das bases e convocatoria de subvención para o fomento de actividades a prol da igualdade e do movemento asociativo de mulleres para o ano 2012 (BOP núm.214, do 09/11/2012). Advertido erro no anuncio deste Concello, na aprobación das bases e convocatoria de subvención para o fomento de actividades a prol da igualdade e do movemento asociativo de mulleres, para o ano 2012, a través do anuncio publicado no Boletín Oficial da Provincia da Coruña núm.214, do 9 de novembro de 2012, na base 2, no seu derradeiro parágrafo onde di: “Considéranse gastos subvencionables aqueles que …. sexan realizados durante o período comprendido entre o 1 de xaneiro e o 15 de novembro de 2011”. Debe dicir: “Considéranse gastos subvencionables aqueles que …. sexan realizados durante o período comprendido entre o 1 de xaneiro e o 15 de novembro de 2012”. Santiago de Compostela, a 12 de novembro de 2012. O alcalde Ángel Currás Fernández
21/11/2012 | Administración LocalMunicipal
Touro
Aprobación definitiva de expediente de modificación de créditos número 2/2012

EDICTO Modificación de créditos número 2 de 2012 Quedando definitivamente aprobado polo Pleno deste Concello o expediente de modificación de créditos número 2 de 2012, dentro do vixente presuposto municipal, por acordo tomado na sesión do 28 de setembro de 2012, polo importe de ochenta mil euros (80.000 euros), en cumprimento do disposto no artigo 177 do R. D. L.2/2004 do 5 de marzo, faise público que despois deste expediente o resumo por capítulos do estado de gastos, do referido presuposto, queda do seguinte xeito: O que se fai público para o seu coñecemento ós efectos oportunos. Touro, 7 de novembro de 2012. O alcalde Asdo.: Ignacio Codesido Barreiro
21/11/2012 | Administración LocalConsorcios
Consorcio As Mariñas
Anuncio de aprobación provisional de modificación da Ordenanza reguladora da taxa pola prestación do servicio de recollida e tratamento de lixos e residuos urbanos no Consorcio As Mariñas

O Pleno do Consorcio de As Mariñas, en sesión celebrada o día 12 de novembro de 2012, adoptou o acordo de aprobación provisional de modificación da “Ordenanza reguladora da taxa pola prestación do servicio de recollida e tratamento de lixos e residuos urbanos”. De conformidade co disposto no artigo 17 e concordantes do Texto refundido da lei reguladora de facendas locais, aprobado por Real decreto lexislativo 2/2004, de 5 de marzo, e no 49 da Lei 7/1985, reguladora das bases de réxime local, o expediente estará exposto ó público na sede do Consorcio As Mariñas por un prazo de trinta días a partir da publicación deste anuncio no Boletín Oficial da Provincia, tempo no que os interesados poderán examinalo e presenta-las reclamacións que estimen oportunas. Finalizado o devandito prazo sen que se presentasen reclamacións, o acordo provisional entenderase automaticamente elevado a definitivo, publicándose o texto íntegro da modificación no Boletín Oficial da Provincia. Bergondo, 12 de novembro de 2012 O presidente do Consorcio Edvin Trinidad Teresa El Hamdouchi Arronategui
21/11/2012 | Administración LocalMunicipal
Boqueixón
Licenza de actividade dun local de preparación de comidas para levar

Neste Concello estase tramitando o expediente 12/2404 para a concesión da licenza da seguinte actividade: Solicitante: Mª Teresa Muradáns Durán Actividade: Preparación de comidas para levar Emprazamento: Vilar, nº 4 – Baixo - Lestedo – Boqueixón O que se fai público a fin de que quen se considere afectado pola actividade poida examinalo no departamento de Urbanismo e presentar, no seu caso, as alegacións ou observacións que estimen oportunas, durante o prazo de VINTE (20) DÍAS HÁBILES, a contar desde o seguinte á publicación deste anuncio no Boletín Oficial da Provincia. Boqueixón, 14 de novembro de 2012 O alcalde Jesús Sanjuás Mera
16/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/183-1

Resolución do 23 de outubro de 2012, da Xefatura Territorial da Coruña, polo que se somete a información pública a petición de autorización da instalación eléctrica no concello de Zas (Expediente IN407A 2012/183-1). Para os efectos previstos na Lei 54/1997 do 27 de novembro (B. O. E. n.° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DEL ZAS, S. L. Domicilio social: Vilardomato, n.° 27, 15850 - Zas (A Coruña) Denominación: punto de entronque e seccionamento LMTA en Zas Situación: Concello de Zas Características técnicas: • Liña de media tensión soterrada, a 20 kV, cunha lonxitude de 12 m, con condutor RHZ1-2OL 12/20 kV 1x240 mm 2 Al, con orixe no centro de seccionamento de Fenosa e final no centro de seccionamento proxectado. • Liña de media tensión soterrada, a 20 kV, cunha lonxitude de 10 m, con condutor RHZ1-2OL 12/20 kV 1x240 mm 2 Al, con orixe no centro de seccionamento proxectado e final en paso aéreo-soterrado a instalar en torre de celosía tipo C-3000/16 proxectada. • Liña de media tensión aérea, a 20 kV, con condutor LA-56, cunha lonxitude de 254 m, con orixe na torre de celosía tipo C-3000/16 proxectada, e final na torre de celosía tipo C-2000/14 proxectada da LMT de interconexión CT Jallas e E. de Zas (Expte. IN407A 1996/252). • Centro de seccionamento en caseta prefabricada de formigón composto polas seguintes celas: dúas cela de liña, unha cela de interruptor automático motorizado, unha cela de medida, unha cela de protección do transformador de servizos auxiliares, así como un transformador de serviczos auxiliares de potencia 15 kVA e relación de transformación 20/0,4 kV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situada no edificio administrativo de Monelos, rúa Vicente Ferrer, 2-2.° andar, 15071 A Coruña, no prazo de vinte días a partir da última publicación. A Coruña, 23 de outubro de 2012. A xefa territorial Susana Vázquez Romero
16/11/2012 | Administración LocalMunicipal
Cabanas
Aprobación inicial expediente modificación de crédito

O Pleno da Corporación en sesión extraordinaria realizada o día 8 de novembro de 2012 aprobou o expediente de modificación de créditos número 6/12, por importe de trescentos trinta e oito mil cincuenta e cinco euros (338.055,00 euros); no cumprimento do disposto no artigo 177 en relación co 169 do Texto Refundido da Lei Reguladora das Facendas Locais aprobado por Real Decreto Lexislativo 2/2004, do 5 de marzo, sométese a información pública na Secretaría do Concello, por prazo de quince días hábiles que se contarán desde o seguinte o da inserción do presente anuncio no Boletín Oficial da Provincia, co fin de que poida examinarse ó expediente e presenta-las reclamacións que se consideren oportunas, que serán dirixidas o Sr. Alcalde-Presidente deste Concello. Cabanas, 8 de novembro de 2012. O Alcalde, Asdo.: Germán Castrillón Permuy.
16/11/2012 | Administración LocalMunicipal
Arteixo
Secretaría Xeral
Resolución baixas por caducidade no padrón municipal de habitantes

Na Casa Consistorial do Concello de Arteixo, a dezanove de xullo de dous mil doce, o Sr. Alcalde Presidente, Carlos Calvelo Martinez, ante min, Sra. Secretaria Xeral, Cesar Victor Federico Antonio Bergalo Menoyo, dictou a seguinte: Segundo a modificación que realiza a Lei orgánica 14/2003, de 20 de novembro, no seu artigo terceiro á Lei 7/1985, do 2 de abril, reguladora das bases de réxime local, introducindo unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no padrón municipal de habitantes e a caducidade de ditas isncricións, no caso de que o interesado non procedese a renovación da mesma e o disposto na Resolución do 28 de abril de 2005 da presidenta do INE e do director xeral de Cooperación Local, de instruccións técnicas sobre o procedemento para acordar a caducidade das referidas inscricións padronais, Tendo en conta o resto da legislación aplicable nesta materia e dacordo coa documentación xustificativa que consta en poder do Negociado de Estatística deste Concello, Por todo o exposto, PRIMEIRO: Declarar a caducidade da/s inscrición/s no padrón municipal de habitantes deste concello das persoas que se relacionan a continuación, por non ter renovada a súa inscrición padronal transcurrido o prazo de dous anos e en consecuencia, acordar a práctica da/s correspondente/s baixa/s da súa inscrición no padrón municipal de habitantes: SEGUNDO: Notificar a presente resolución ao/s interresado/s. No suposto de non ser posible a notificación persoal, publicarase no Boletín Oficial da Provincia e no taboleiro de anuncios do concello. TERCEIRO: Esta baixa terá efecto na data en que esta resolución sexa notificada aos interesados e de non ser posible a notificación persoal, na data de publicación no Boletín Oficial da Provincia. Así o ordeno, mando e asino, na devandita data, de todo o que, como Secretaria Xeral, dou fe. O Alcalde-Presidente, A Secretaria Xeral., Asdo. Carlos Calvelo Martínez Asdo. María Esther Álvarez Martínez
16/11/2012 | Administración LocalMunicipal
Cabanas
Aprobación inicial modificación prezo público actividades culturais, deportivas e recreativas

O Pleno da Corporación na sesión ordinaria realizada o día 8 de novembro de 2012 acordou: 1.º.–Aprobar provisionalmente a modificación do tributo local: prezo público pola prestación do servizo de actividades culturais, deportivas e recreativas, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 8 de novembro de 2012. O Alcalde, Asdo.: Germán Castrillón Permuy.